Miten kouluttautua tilanteisiin, joita ei harjoitusmielessäkään voi luoda – kuten vaikka ydinvoimalan tulipalo? Valtaosa Loviisan ydinvoimalan työntekijöistä on jo käynyt koulutuksessa, joka on toteutettu virtuaalitodellisuudessa.

Loviisan ydinvoimalan päävalvomoon alkaa tupruta savua. Jossakin on tulipalo.

Valvomossa on töissä kolme ihmistä: vuoropäällikkö, turbinisti ja reaktorimestari. He alkavat käydä ohjesääntöjen mukaan tilannetta läpi.

Tilanteesta nauhoitetulla tallenteella kuuluu heidän puhettaan: ”Savua tulee valvomon takareunasta”. ”Turbiinit on painettu pikasulkuun.”